cyanic-selkie/wikianc huggingface dataset:
Норботен
Управа
Традиционалните покраини во Шведска немаат административна и политичка улога, туку претставуваат само културно-историски целини. Меѓутоа во овој случај округот е постар од покраината. Со создавањето на Големото Кнежевство Финска како дел од Русија, се јавило потреба од формирање на нов округ. Така, во 1810 е создаден округот Норботен, сочинет од северните делови на Лапонија и Вестерботен. Со текот на времето северен Вестерботен прераснал во посебна покраина.
Историја
Во средниот век Норботен се сметал за „ничија земја“ поради големите пространства и слабата населеност (релативно мал број на Лапонци, Квени и племенски народи сродни на Финците). Шведските кралеви правеле напори да ја колонизираат и христијанизираат областа, но ова потрајало доста долго време. Дури и денес локалните малцинства ја имаат задржано својата култура и обичаи.
Историски, под „северна Шведска“ се подразбирале покраините Вестерботен и Лапонија.
Грбот ги симболизира четирите големи реки во Норботен што се одлуваат во Ботнискиот Залив: Турне, Каликс, Луле и Пите.
Летата се необично топли за една ваква северна област, дотолку што во покраината е забележана највисоката температура во целиот Норланд (+37 °C).
Население
Норботен има 192.542 жители кои живеат на површина од 26.671 км2, што значи густината изнесува 7,2 жители на км2.
Култура
Покраината има над 8.000 археолошки наоѓалишта. Се говорат повеќе јазици: шведски, мејанкиели, фински и лапонски. Некои говорници на мејанкиели постепено почнале да сметаат дека припаѓаат на народот Квени, кои се доселиле во подрачјето многу порано од шведските доселеници.
Црковното село Гамелстад близу Лулео е прогласено за светско наследство на УНЕСКО.
Hold It Against Me
Hold It Against Me — песна од американската пејачка Бритни Спирс. Издадена е како првиот сингл од нејзиниот седми студиски албум, Femme Fatale. „Hold It Against Me“ е напишана од Макс Мартин, Луказ Готвалд, Бони Мекки и Метју Џомф, а продуцкијата ја завршиле Готвалд, Мартин и Билборд. Песната прво требало да ѝ биде понудена на Кети Пери, но Готвалд и Мартин почувствувале дека не ѝ одговара. Готвалд објаснил дека сакал „Hold It Against Me“ да не звучи како никоја продукција која тој претходно ја направил. Откако демо верзија на песната изведена од Мекки протекла на интернет, завршената верзија премиерно била прикажана на 10 јануари 2011. Синглот бил издаден следниот ден.
Музички, „Hold It Against Me“ меша елементи од индустријалната и транс музиката и грајм. Рефренот содржи синтисајзери кои ги креваат нејзините вокали и прават контраст на силните удари од другите инструменти. Песната исто така користи и дабстеп дел, во кој Спирс испраќа бакнежи и завршува со завршен рефрен со елементи од рејв музиката. Текстот прикажува како пејачката заведува некого на танцувачкиот под, додека рефренот зборува за поврзување. The Bellamy Brothers ја критикувале песната, велејќи дека е слична со нивниот хит од 1979, „If I Said You Had a Beautiful Body Would You Hold It Against Me“. Подоцна биле тужени од Мартин, Готвалд Мекки и Билборд за клевета и навреда.
Повеќето критичари ја пофалиле „Hold It Against Me“, иако некои од нив го критикувале текстот. Песната станала голем комерцијален успех, дебитирајќи на првото место во Валонија, Канада, Данска, Финска и Нов Зеланд како и на табелата Билборд Хот 100, каде што станал четвртиот сингл на Спирс кој го постигнал тоа. Во САД, „Hold It Against Me“ ја направил Спирс вториот артист во историјата на Билборд да дебитира на првото место неколкупати, зад Мараја Кери. Оваа цел исто така ја направила третиот артист кој постигнал број еден сингл во три последователни децении и седмиот артист во целост. Дополнително, синглот се искачил на првите пет места во држави како Австралија, Ирска, Италија, Шкотска, Финска и Норвешка.
Музичкото видео за песната било режирано од Џонас Акерлунд. Премиерно било прикажано на 17 февруари 2011, а пред неговата премиера биле прикажани неколку исечоци. Видеото ја прикажува Спирс како поп ѕвезда која паднала од вселената за да најде слава на земјата. Таму, таа станува пренатрупана од притисокот на нејзината познатост и се срушува. Видеото добило мешани до позитивни критики, а критичарите ја пофалиле концепцијата, но го критикувале рекламирањето на производи. Спирс ја извела песната во Rain Nightclub, Good Morning America и Jimmy Kimmel Live!. Таа исто така ја додала на нејзината Femme Fatale Tour (2011) како првата песна.
Позадина
„Hold It Against Me“ е напишана од Макс Мартин, Луказ Готвалд, Бони Мекки и Билборд, а продукцијата ја завршиле Готвалд, Мартин и Билборд. Откако била напишана, Лук и Мартин сакале да ѝ ја дадат песната на Кети Пери, но одлучиле дека „дефинитивно не е песна за Кети Пери.“ Продолжиле да работат на песната со Билборд и Лук Готвалд коментирал, „Сакав да бидам сигурен дека нема да звучи како нешто што го имам направено досега. [...] Може да се слушне во стиховите и крајниот дел е супер, но рефренот е супер-поп.“ Откако озборуваниот текст на песната бил прикажан на интернет, Готвалд коментирал на неговиот профил на Твитер на 9 декември 2010, „Јас / ние никогаш не напишавме песна наречена 'don't hold it against me'.... ПазеТе се од НеточносТа инфо деца ;-) Ја напишавме 'hold it against me' но текстот не е тој ....“ Потоа било изјавено во неколку вести дека „Hold It Against Me“ ќе биде прикажана на 7 јануари 2011.епак, ова било одречено од менаџерот на Спирс, Адам Лебер. Демо на песната изведено од Мекки протекло на интернет на 6 јануари 2011. Истиот ден, Спирс го прикажала омотот и коментирала на Твитер, „Слушнав дека демото на мојот нов сингл протекло. Ако мислите дека тоа е добро тогаш чекајте да ја слушнете вистинската верзија еден четврток.“
На 10 јануари 2011, синглот бил овозможен за стримигн на мрежната страница на Рајан Сикрет, кој премиерно ја прикажал на радио шоу подоцна. Спирс напишала на Твитер, „Не #HOLDITAGAINSTME [го држите за мене] за раното излегување, Не можев да чекам подолго. Се надевам дека не ви смета.....“ Радио премиерата предизвикала неколку страници да добијат многу посетители. „Hold It Against Me“ била дигитално издадена во САД и Канада во iTunes Store во 00:00 според Источна часовен појас (05:00 Координирано универзално време), каде била ексклузивно овозможена до 18 јануари 2011. Синглот требало да биде издаден во Обединетото Кралство на 20 февруари 2011, но датумот бил сменет на 17 јануари 2011, поради преголеми барања.
Композиција
Роб Шефил од Роулинг Стоун коментирал дека песната „го повикува синтисајзерскиот амбиент од гемот на Бритнси Спирс од 2007, Blackout.“ Тој исто така го споредил рифот со песната на AC/DC, „Dirty Deeds Done Dirt Cheap“ (1976). Ен Пауерс од Los Angeles Times споредила дел од песната со „(I Just) Died in Your Arms“ (1986) од Cutting Crew. Ник Левин од Digital Spy почувствувал дека песната имала чувство за клуб споредувајќи со „Only Girl (In the World)“ (2010) на Ријана. Според листот со музика објавен на Musicnotes.com од Kobalt Music Publishing Inc., „Hold It Against Me“ е поставена во брзо темпо со модерен денс ритам во метроном од 133 удари во минута. Компонирана е во Це-мол, а вокалите на спитс се движат од ниската G3 до високата нота G5. Песната ја содржи акордната прогресија Cm–Fm–Cm–Fm. Според текстот „Hold It Against Me“ зборува за заведување на некого на танцувачкиот под. Рефренот содржи текст, „Кога би рекла дека го сакам твоето тела сега би го држел против мене?“ и „Бидејќи ти си како рај, а мене ми треба одмор вечерва.“ Џејмс Монтгомери од MTV го споредил текстот со „If U Seek Amy“ (2009).
Откако „Hold It Against Me“ била издадена, The Bellamy Brothers ја критикувале нејзината сличност со нивната песна од 1979, „If I Said You Had a Beautiful Body Would You Hold It Against Me“. Дејвид Белами во изјава рекол, „професионално е добро, но искрено се чувствуваме украдени. Каде е оригиналноста?“ Адвокатот на браќата, Кристофер Е. Шмид рекол дека „станува чудно ако го дуплирате битот на песната на Белами Брадерс и го поврзете со верзијата на Бритни“ и кажал дека тоа не било првиот пат Мартин и Готвалд да бидат обвинети за кршене на авторски права. На 2 март 2011, Мартин, Готвалд, Мекки и Билборд пополниле тужба против браќата за клевета и навреда.
Критички прием
„Hold It Against Me“ добила позитивни прегледи од повеќето критичари. Рик Флорино од Artistdirect ѝ дал на песната четири ѕвезди и уште половина, нарекувајќи ја „една од најпривлечните песни за во клуб на Бритни“ и рекол „Гордо стои со другите класици на Бритни како 'Womanizer,' 'Gimme More,' и 'Toxic,' но има елеганција во која Бритни влегува во нова територија и ги турка границите на поп-музиката уште еднаш.“ Ник Левин од Digital Spy рекол дека иако „Hold It Against Me“ била продуцирана од Готвалд и Мартин, целосниот производ не бил сличен со неговите вообичаени соработници како Кеша Себерт и Кети Пери, но „звучи како песна на Бритни за 2011.“ Бред Вет од Entertainment Weekly рекол дека „'Against Me' е класична Бритни - тоа е вокална изведба која е далеку од ѕвездена. но служи како добар придонес за нивните Еуро и техно ритми [на Готвалд и Мартин].“ Тој исто така додал дека Спирс не влегла во некоја нова територија според текстот и дека немало голема разлика во споредувањето на сингловите како „...Baby One More Time“ (1998) или „I'm a Slave 4 U“ (2001).
Грег Кот од Chicago Tribune коментирал, „Тоа е една од потешките песни на Спирс и треба да заврши работа како танцувачки филтер за слушачите кои ги слуштаат последните синглови на Кети Пери и The Black Eyed Peas“. Сепак, нему не му се допаднал текстот и рекол дека Спирс звучи како да ѝ е „досадно [...] а така е и со нејзините други моментални снимки.“ Мајкл Крег од The Guardian ја нарекол „доволно пристојна.“ Роб Шефилд од Rolling Stone сметал дека песната е како првите песни на Спирс и изјавил дека „ветува добри песни за нејзиниот албум.“ Џим Кантиело од MTV почувствувал дека делот во кој Спирс праќа бакнежи е смешен, но ги пофалил ритамот и вокалите додека го нарекол крајниот дел „одличен.“ Џим Фарбер од Daily News ја нарекол „песна спремна за клуб“ и додал, „Со сето тоа зад неа, 'Упс' девојката може повторно да го направи тоа.“
Една Гундерсен од USA Today го критикувала делот во кој Спирс праќа бакнежи, но рекла дека синглот „пренесува доволно денс-поп-музика за да стане уште еден превоз до врвот на табелите.“ Бил Лемб од About.com ја нарекол една од најзрелите денс поп песни во кариерата на Спирс, фалејќи ја структурата на рефренот и електропоп музиката во завршниот дел. Лемб изјавил, „Поп-музиката од 2011 има ран удар во раката овде. ['Hold It Against Me'] брзо ќе заземе место заедно со другите најдобри синглови на Спирс.“ Popjustice позитивно ја споредил песната со протеченото демо, велејќи дека додека текстот и мелодијата не биле различни, завршената верзија „е најверојатно 1000 пати подобра од демото. Потешка е поитна, екстремно епска песна која звучи како работа на ѕвезда.“ Глен Гамбоа од Newsday изјавил дека „Hold It Against Me“ била „малку побезбедна [...] како нејзината ниска не-таблоидна личност.„ Џ. Д. Консидин од The Globe and Mail го нарекол преработувањето на песната од Белами Брадер „досадно“, но заклучил дека песната лесно ги привлекувала слушачите.
Настап на табелите
После првиот дел од издавањето во САД, „Hold It Against Me“ поставила рекорд на повеќето радио станици за време на првиот ден со 619 регистрирани пуштања на Mediabase и 595 на Nielsen Broadcast Data Systems (BDS). Дополнително, песната го срушила рекордот на Mediabase за најголем број на пуштања во една недела со 3,866 одбројувања. Билборд изјавил дека „Hold It Against Me“ ќе дебитира на првото место на Билборд Хот 100, поради големиот број пуштања и големите продажби кои постигнале дури 400,000 продадени копии. На табелата на 29 јануари 2011, „Hold It Against Me“ дебитирала на првото место на Хот 100, со што Спирс станала вториот артист во историјата кој имал неколку песни на врвот на табелата веднаш зад Мараја Кери. Синглот е исто така единаесеттата песна која дебитирала на првото место во историјата на табелата, а четвртата песна која го постигнала тоа во кариерата на Спирс. „Hold It Against Me“ ја направила Спирс третиот женски артист зад Мадона и Џенет Џексон, кој постигнал број-еден хит во три декади и седмиот артист кој го постигнал тоа во својата кариера.
„Hold It Against Me“ исто така дебитирала на првото место на табелата за Хот Дигитални Песни со 411,000 продадени копии. Тоа претставувало најголемиот број на спуштања во првата недела за женски артист победувајчи го претходниот рекорд на „Today Was a Fairytale“ (2010) од Тејлор Свиф. Рекордот на Спирс подоцна го соборила "Born This Way" од Лејди Гага следниот месец. Песната исто така продала најмногу копии во една недела и станала петтата песна која има најмногу продажби само во првата недела во историјата на табелата. За седум недели, „Hold It Against Me“ продала милион копии станувајќи осмата песна на Спирс која продала повеќе од милион копии. „Hold It Against Me“ дебитирала на шеснаесеттото место на табелата за Поп Песни со 4,071 пуштања, највисокиот број за нова песна во историјата на табелата. Исто така се израмнила со песната на Мадона, „Frozen“ (1998) за вториот најголем број на пуштања зад песната на Кери, „Dreamlover“ (1993). Следната недела со поместила на десеттото место, станувајќи седмата песна во историјата која влегла во првите десет места за две медели како и првата која го постигнала тоа за седум години. На табелата за Радио Песни, „Hold It Against Me“ дебитирала на дваесет и третото место со импресии од 45 милиони гледачи во првата недела кои според Nielsen BDS, се највисоката деби положба по песната на Кери, „Touch My Body“ (2008).
Интернационално, песната дебитирала на Таблите во Австралија на десеттото место, а највисоката позиција на песната била четвртото место кое го постигнала следната недела. Оттогаш добила платинска сертивикација од Австралиската музичка индустрска асоцијација (ARIA) за 70,000 продадени копии. На 17 јануари 2011, „Hold It Against Me“ дебитирала на првото место на новозеландските RIANZ табели. На 13 јануари 2011, песната дебитирала на шестото место на Irish Singles Chart и се поместила на петтото место во следната недела. Синглот исто така дебитирал на првото место на Canadian Hot 100, станувајќи четвртиот број-еден сингл на Спирс на таа табела како и четвртата песна во историјата на табелата која дебитирала на првото место. Дополнително, со дигитални продажби од 37,000 копии, „Hold It Against Me“ исто така дебитирала на првото место на дигиталните песни во Канада, највисоките деби продажби во целост и вториот најголем броја продажби на табелата зад песната од The Black Eyed Peas, „The Time (Dirty Bit)“ (2010). Дебитирала на единаесеттото место на Хот 100 Ерплеј табелата, најголемата прва положба од „Haven't Met You Yet“ (2009) од Мајкл Бубле, а исто така влегла и во Top 40/CHR ерплеј табелата на дванаесеттото место, втората најголема прва положба зад песната на Мадона, „4 Minutes“ (2008). После издавањето во Британија, „Hold It Against Me“ дебитирала на шестото место на UK Singles Chart, станувајчи нејзиниот дваесет и прв топ-десет сингл. Низ Европа, песната го достигнала првото место во Данска и Финска; се искачила и на табелите во Белгија (Фландрија и Валонија), Франција, Италија, Норвешка, Шкотска, Шпанија, Шведска и Холандија.
Позадина и издавање
Музичкото видео за „Hold It Against Me“ било снимено на 22 и 23 јануари 2011. Било режирано од Џонас Акерлунд, додека Брајан Фридмен служел како кореографер. Според менаџерот на Спирс, Лари Рудолф, таа станала обожавател од работата на Акерлунд откако го видела видеото за, „Ray of Light“ (1998) од Мадона, но тие не работеле заедно во минатото поради неговиот „недостаток на време“. Спирс и Акерлунд брзо се сретнале за да го смислат концептот со презентирање на идеи сè додека според Рудолф, „почна да изгледа живо“. Отворените аудиции биле одржани на 22 декември 2010 и танчерите морале да ја научат рутината за песната на Робин, „Criminal Intent“ (2010).
На 22 јануари 2011, Спирс испратила дел од снимањето на Твитер, велејќи дека било „неверојатно искуство“ и дека ќе биде „едно од најдобрите видеа кои ги имам направено.“ На 2 февруари 2011, дошле обвиненија од TMZ.com дека Акерлунд одлучил да користи двојник на Спирс кога изгледало дека таа ги нема научено танцовите доволно. Двајцата нејзини репрезентативци и режисерот ги негирале озборувањата и Џонас искоментирал, „[Спирс] беше добра за време на целиот процес. [...] Бев долго со луѓе за да знам кога еден артист дава сè од себе и според мене не може да биде подобро од ова. Видеото ќе биде прекрасно! Сè во него е Бритни.“ Нејзиниот менаџер, Лери Рудолф подоцна потврдил дека двојник бил користен, но само за сцените во кои таа се бори самата со себе. Сцената со борбата била кореографирана од Стивен Хо. Тој коментирал дека Спирс ги научила танцовите од нејзините проби, но и додала нешто „по нејзин вкус“, со додавање на неколку чекори со нејзините потпетици. Должината на фустаните исто така била голем проблем и имале дискусии за нивно кратење поради безбедносни причини. Подоцна биле додадени како 'оружја' и Хо објаснил, „како да беа остри мечеви кои ѝ даваа на Бритни причина да скока и да ги избегнува.“
Фридмен открил дека жената на Џонас, Б. Акерлунд, била стилистот во видеото. Б. е позната по нејзината работа со Мадона и Лејди Гага, но Фридмен рекол дека „Бритни не пробува да биде Гага.“ Б. подоцна коментирала за модата во видеото велејќи, „Ние одевме во панк-рок моден изглед во видеото, со неколку гламурозни додатоци.“ За сцената во која Спирс носи венчален фустан, Б. работела со Том Том за да направи таков фустан. Кристалите Сваровски биле користени како творби на раката и ѓердан од Данијо и ракавици од Ла Красија биле додадени како додатоци. За борбената сцена, двете Спирс верзии имале фустани од Б. која соработувала со Фалгуни и Шен Пикок и спортски потпетици од XTC. За време на танцот во видеото, Спирс носи облека направена од Б. и Skin Graft Designs, со накит од Том Бинс. Чевлите биле сопственост на Спирс и биле покриени со Сваровски кристали. За делот во кој е употребен микрофонот, Спирс има црвен фустан дизајниран од Јасмен Хусеин за Сваровски - Runway Rocks. Таа го надополнува изгледот со обетки и ѓердан од Том Бинс и прстени од Лори Родкин. За крајната сцена, Спирс носи тесен црн фустан од Бордел. Таа го дополнува изгледот со ѓердан од Нуар и обувки украсени со Сваровски кристали. После издавањето, музичкото видео ѝ донело на Спирс 500,000 долари за рекламирање на производи од Sony, Make Up Forever и PlentyofFish.
Синопсис
Главната идеја зад видеото е паѓањето на Спирс на Земјата како метеор, пробувајќи да најде слава на планетата. Видеото започнува со метеор кој паѓа низ вселената до земјата во 2011 и осветлува град кога конечно ќе падне. После тоа, црно-бели сцени ја прикажуваат Спирс како се спрема да снима музика, додека зборовите „Бритни Спирс“ и „Hold It Against Me“ се појавуваат во Def Leppard-инспирирани различно обоени букви. Спирс е потоа прикажана како носи здолништа и ја покажува нејзината дијафрагма, додека нејзините танчерки се облекуваат покрај неа. Тие се опкружени со камери и светла. Кога првиот рефрен започнува, Спирс се појавува носејќи голем венчален фустан во метална соба во облик на цилиндар. Таму, таа е опкружена со телевизиски монитори на кои се прикажуваат нејзините поранешни музички видеа. Сцените во ки е прикажана иднината и венчалниот фустан се слични со музичкото видео за „Bedtime Story“ (1995) од Мадона. Кога вториот стих започнува, Спирс пее носејќи светлечки и црвени алишта со неколку микрофони околу неа.
Следните сцени ја прикажуваат Спирс во снимачката соба, како таа пее на микрофони во сцена со само црвени усни што наведува на филмот од 1975, The Rocky Horror Picture Show. Потоа, Спирс седи во металната соба додека танчерки со четири очи во бело се појавуваат од нејзината наметка. Кога започнува следниот дел, таа почнува да изфрла бои преку интравенските цевки во нејзините прсти во собата со монитори. Потоа, две верзии на Спирс, облечени во сини и црвени фустани се тепаат во истата соба. Потоа, двете верзии на Спирс како и нејзиниот венчален фустан паѓаат на земјата. Додека преплетканите сцени од Спирс се прикажани во металната соба, другите две верзии почнуваат да се будат. Последните сцени ја прикажуваат Спирс во краток и тесен црн фустан со танчери облечени исто како неа, а зад нив се појавуваат конфети и пиротехнички оружја. Видеото завршува со прашалнил (?) прикажан во различни бои.
Издавање и прием
На 4 февруари 2011 Спирс објавила преку нејзиниот профил на Твитер дека еден краток дел ќе биде објавуван секој ден во наредните четири дена. Првиот краток дел испратен од Спирс ја прикажувал во бел фустан опкружена со светла и камери насочени во нејзиното лице. Другите делови ја прикажувале Спирс во кратки црвени алишта, со машки танчери и ТВ екрани кои ги прикажувале нејзините поранешни музиччки видеа. Џејмс Монтгамери од MTV ги нарекол деловите „брилијантни“ и коментирал дека тие ѝ „донеле точка во промоционалната историја“, споредувајќи ја Спирс и нејзиниот тим со претходните кампањи на Кање Вест, Radiohead и iamamiwhoami. На 6 девруари, 2011, таа ја испратила пораката на Твитер, „Само што видеов нова снимка од #HIAM. МНОГУ сум возбудена да ја споделам!“ Музичкото видео било премиерно прикажано на MTV на 17 февруари 2011, во 21:55 Источна часовен појас (2:55 Универзално време). Било проследено со дискусија во живо и специјални гости на MTV во 23:00 Источна часовен појас (04:00 Универзално време).
Џејмс Монтгамери од MTV рекол дека додека видеото ги претставувало нејзините најиконски видео во некој спектакл, сè уште содржело воздржаност во неговите теми. Тој рекол дека видеото е едно од нејзините најдобри видеа на сите времиња додавајќи дека има „Има оригинална уметност во него, што го прави да изгледа убаво и моќно.“ Монтгамери открил дека видеото било инспирирано од Граје, iamamiwhoami, Runaway на Кање Вест, „Bedtime Story“ на Мадона и „Die Another Day“, The Matrix, Mortal Kombat, „Indestructible“ од Робин, The Rocky Horror Picture Show и омотот на албумот од Tool, Ænema. Метју Перпетуа од Rolling Stone го нарекол „целосен визуелен напад“ и дополнил дека е „микс од сè што можеме да очекуваме од Бритни“, а рекол дека тоа се секси костуми и убава кореографија. Ерон Персли од People рекол дека боречката сцена е најубава во видеото, но не му се допаднало рекламирањето на производи. Бил Лемб од About.com рекол дека видеото било визуелна ѕвезда, иако деодал дека било „тешко да се дознае“ дали ќе го постигне истиот успех како видеата за „Baby One More Time“ и „Toxic“. Вила Паскин од New York го сметала како it as „високо енергетско, професионално танчерско видео“, но изјавила дека but stated that „[Сликите] кажуваат факт дека таа не е во танцувачка дорма или настапувачка форма како што беше порано.“
Леа Гренбалт од Entertainment Weekly ја пофалила насоката на Акерлунд, но ја критикувала Спирс за недостаток на застапеност, коментирајќи, „Тешко е да не се запрашате: Дали Бритни се забавува?“ Ед Масли од The Arizona Republic изјавил дека видеото живеело од кратките телови и било едно од нејзините најуметнички досега. Дру рант од Salon.com рекол дека покрај рекламирањето на производи, видеото „е визуелно запрепастувачко, со Матрица се запознава со 'The Cell' вибрација која ќе ја натера Лејди Гага да се помисли за интравенските цевки.“ Алекс Катаринел од The Huffington Post рекла дека видеото е нејзината најдобта и најзрела работа, велејќи дека има лесен концепт и додала, „Поп ѕвездата со совршената слика се врати и им нуди на обожавателите нова и посилна Бритни отколку таа од вчера.“ Користењето на производи во видеото добило неколку критики од медиумите. Меган Гибсон од Time рекол дека видеото е „навредувачко“ и коментирал, „разбираме дека има тепки еконоски времиња, но не можеле да бидат малку посубтилни со тоа?“. Лиз Кели од The Washington Post го нарекла клипот „телевизиска реклама“ и рекла, „Ќе напишев повеќе, но мислам дека треба да ставам Make Up Forever и да купам Sony телевизор.“
Настапи во живо и преработки
Спирс ја извела „Hold It Against Me“ во Rain Nightclub во Palms Casino Resort на 25 март 2011. По монтажата на нејзините музички видеа, Спирс се појавила на сцената носејќи корсет и попратена со машки танчери. Според Џоклин Вена од MTV, настапот вклучувал „секси галење на коса.“ Таа исто така ги извела и „Big Fat Bass“ и „Till the World Ends“. Спирс исто така ги извела песните во Bill Graham Civic Auditorium на 27 март 2011 и било прикажано на Good Morning America на 29 март 2011. Истиот ден, Спирс ги извела „Hold It Against Me“, „Big Fat Bass“ и „Till the World Ends“ на Jimmy Kimmel Live!. Песната исто така била изведена на турнејата од 2011, Femme Fatale Tour. Откако неонски знак на кој пишувало „Femme Fatale“ бил спуштен на сцената, шоуто започнувало со интродукција во која Спирс била апсена од полицијата. Откако ќе речела „Не сум толку невина“, видеото го снемувало и таа се појавувала на сцената во сребрен костум за да ја изведе „Hold It Against Me“. Била попратени со позадински танџери облечени во сребрени костуми. Ендру Метсон од The Seattle Times рекол дека настапот „го поставил темпото: топло и тешко.“
„Hold It Against Me“ била преработена од американскиот артист Мигел за Билборд. Marine Corps од Rein 266 и HMLA 169 испратиле видео во кое тие ја пеат песната на Јутуб во базата во Авганистан. Спирс го испратила видеото на нејзиниот профил на Твитер и рекла, „Заљубена сум во ова... Знаев дека војниците се жестоки! Ви благодарам за сè што правите.“ Американскиот поп бенд Selena Gomez & the Scene ја извел песната како знак на почитк кон Спирс за време на нивната турнеја од 2011, We Own the Night Tour. Тие исто така ги извеле и „...Baby One More Time“, „(You Drive Me) Crazy“, „Oops!... I Did It Again“, „I'm a Slave 4 U“ и „Toxic“. За време на настапот тие ја преработиле и „Hold It Against Me“.
Карпош IV
Карпош IV е населба која се наоѓа во западно Скопје.
Слогонско
Слогонско (словенечки: Slogonsko) — населба во Општина Брежице во источна Словенија. Областа е дел од историскиот регион Штаерска. Населбата сега е вклучена во Посавскиот статистички регион.
Јаук
Јаук е вид на ветар кој дува во Словенија. Продолжува кога е над Караванките каде што има висок воздушен притисок, а во Целовачата котлина има циклон. Спаѓа во групата на фенски ветрови.
Петар Поповски
Петар Поповски — македонски писател, раскажувач, нивинар, роден е на 9 септември 1933 година во Кавадарци.
Дела
Двајца од визбата, радиодрама, 1978 година; Автор е на забележителни раскази кои се објавувани по периодиката и поради кои бил примен како член во Друштво на писатели на Македонија во 1964 година.
Пармскиот картузијански манастир
Пармскиот картузијански манастир (француски: La Chartreuse de Parme) е роман на францускиот писател Стендал.
Содржина
Романот се состои од предговор, датиран на 23 јануари 1839 година и 28 глави.
За романот
Романот бил напишан во состојба на голема радост на авторот, поради што бил завршен за само 52 дена. Тој не е роман во класичната смисла на зборот, зашто обилува со множество детаљи и хетерогени елементи од сите книжевни жанрови, така што книгата може да се опише како амалгам од авантуристички, историски, лирски, психолошки и политички роман. Во една статија посветена на овој роман, Балзак го оценил како „модерниот Владетелот, романот што Макијавели би го напишал кога би живеел, протеран од Италија, во XIX век.“
Според познавачите на Стендал, во основата на романот се наоѓа животниот пат на папата Павле III од периодот кога го носел световното име Александар Фарнезе. Сепак, главниот лик на романот, Фабрис дел Донго, се разликува од својот прототип во две основни точки: прво, Фабрис е постојано прогонуван, доживува постојани неуспеси и завршува во манастир; второ, тој воопшто не бил циник како Фарнезе, туку се одликувал со благородна душа.
Издание на здружените издавачи од 1976 година
Во 1976 година, неколку здружени издавачки куќи (Мисла, ЗИД Нова Македонија, Култура, Македонска книга и Наша книга) го објавиле романот во два тома. Преводот од француски јазик го направил Најден Настев, графичко обликување е дело на Коста Бојаџиевски, а коректор била Нада Ќорвезироска. Издавањето на книгата било поддржано од Републичката заедница на културата. Првиот том (13 глави од книгата, со обем од 265 страници) бил отпечатен во графичкиот завод „Гоце Делчев“ од Скопје, во декември 1975 година, во тираж од 2.000 примероци, додека вториот том (од 14. до 28. глава, со обем од 305 страници) бил испечатен во јануари 1976 година, во тираж од 2.000 примероци. На крајот од вториот том има и поговор кон делото, напишан од Божидар Настев.
220 (број)
220 (двесте и дваесет) — број и име на глифот што го претставува тој број. Тој е природен број што следи после бројот 219 а претходник на бројот 221.
ЛИБОР
Лондонска меѓубанкарска понудена каматна стапка или ЛИБОР (англиски: London Inter-Bank Offered Rate, LIBOR) претставува просечна каматна стапка според која одредени банки (панел банки) се спремни да си позајмуваат краткорочно меѓу себе на Лондонскиот пазар на пари. ЛИБОР каматните стапки се пресметуваат за пет валути и за седум рокови, кои се рангирани од рокови преку ноќ па до рокови од една година. Вкупно 35 каматни стапки (бројот на валути по бројот на рокови) се објавуваат на дневна основа во 11:30 по лондонско време, од страна на ICE Benchmark Administration.
Многу учесници на пазарот на пари ги поставуваат каматните стапки според Либор. Според некои проценки, околу 350 билиони долари на деривати и други финансиски производи се врзани за Либор, тоа е за 4,5 пати повеќе од светскиот БДП. Овие каматни стапки претставуваат едни од главните основи за одредување на краткорочните каматни стапки на пазарите на пари низ целиот свет.
Во 2012 година избил скандал, во кој биле покренати кривични обвиненија за манипулација со Либор стапките против панел банките. Ова довело до значителни реформи кои главно се однесуваат на воспоставување на позначителна контрола врз објективоста на објавените Либор стапки.
Дефиниција за Либор
Либор е дефиниран како каматна стапка според која една поединечна панел банка може да позајмува средства, правејќи го тоа со барање за позајмување и прифаќање на меѓубанкарските понуди од останатите панел банки. Овие каматни стапки ги прибира Британското банкaрско здружение (British Banker's Association) и ги објавува во 11 часот според средното гриничко време (Greenwich Mean Time). Важни аспекти од дефиницијата за Либор се:
Развојот на Либор
Со развојот на нови финансиски инструменти се зголемило тргувањето кое го вршеле лондонските банкари на Лондонскиот меѓубанкарски пазар. Оваа појава ги загрижила лондонските банкари, бидејќи сметале дека ќе биде загрозен идниот раст на Лондонскиот меѓубанкарски пазар. Грижата доаѓала од отежнатото пресметување на цените на финансиските производи, како што се опциите и своповите, и банките почнале да се залагаат за воведување на уренк кој ќе претставува основа за олесната пресметка на цената на финансисиките производи. Затоа, под влијание на Британската асоцијација на банкари и Банката на Англија се оформиле BBALIBOR стандардите. Од 2 септември 1985 година, овие стандарди почнале редовно да се применуваат на Лондонскиот меѓубанкарски пазар.
Панел банки
Овде спаѓаат банките кои може да си позајмуваат краткорочно по Либор стапките, а тие се водечки банки кои преку поднесувањето стапки за секоја предвидена рочност од преку ноќ па до една година влијаат врз оформувањето на Либор стапките. Изборот на овие банки се изведува секоја година од страна на ICE Benchmark Administration со помош на Комитетот за пазари на пари и меѓународна размена (FX&MMC). Панел од банки се составува за секоја валута. Тој се состои од 11 до 18 банки кои ќе бидат одговорни за одредување на Либор стапки за таа валута и за соодветните рочности. Банките што се избираат мора да бидат учесници на Лондонскиот пазар на пари. При одредување кои банки ќе бидат членки на панелот од банки се применуваат повеќе критериуми, како што се пазарниот удел на банката, репутација и соодветното знаење и искуство за валутата за која ќе учествува во одредување на Либор стапките.
На пример, во панелот на банки кои учествуваат за одредување на Либор стапките за американскиот долар се:
Финансиски производи врзани за Либор
Финансиските производи кои се врзани за Либор се класифицирани во три групи:
Пресметка
Либор стапките се пресметуваат од страна на „Томпсон Ројтерс“. Либор претставува индекс кој ги мери трошоците за позајмување на средства на панел банките кои учествуваат во негово одредување. Секој работен ден во 11 часот панел банките го информираат „Томпсон Ројтерс“ по која најниска каматна стапка се подготвени да се задолжат значајно на Лондонскиот пазар на пари за тој ден за секоја предвидена рочност. Пресметката на Либор стапките не се заснова на вистински трансакции, зашто ниедна од панел банките не позајмува секој ден значаен износ на пазарот на пари за секоја предвидена рочност. Откако ќе ги собере каматните стапки од сите панел банки, „Томпсон Ројтерс“ ги елиминира највисоките 25% и најниските 25% од вредностите кои се однесуваат на каматните стапки. На преостанатите 50 % од вредностите се пресметува просек. Добиениот просек ја претставува официјалната Либор стапка.
Валути
Либор има фиксирани стапки за пет валути:
Рочност
Либор стапките се однесуваат за рочности од еден ден, една недела,еден месец, два месеци, три месеци, шест месеци и дванаесет месеци.
Либор скандал
Сомнежите за манипулација со Либор стапките започнале уште во 2008 година, кога била изработена студија од „Вол стрит џрнал“ каде се утврдило дека Либор стапките не соодвествувале со тековните услови односно на условите кои биле предизвикани од финансиската криза. Исто така, во 2012 година, „Фајненшел тајмс“ објавил изјава од поранешен брокер кој тврдел дека со Либор стапките било манипулирано уште од 1991 година. Овие изјави биле поддржани од BBC и Reuters. Сомнежите конечно се потврдиле со објавувањето на извештајот на Мартин Витли, директор на финансиското регулаторно тело во Велика Британија, во кој се барало оформување на нов комитет кој ќе ја пренесе контролата и администрирањето на Либор стапките на ново надворешно тело. Исто така, се предложиле и нови мерки за санкција на тие што ќе манипулираат со стапките и подобри мерки за транспарентност. Извештајот бил во целост усвоен од Владата на Велика Британија, а Британската Асоцијација на Банкари ја изгубила надлежноста за контрола и администрирање на Либор стапките, т.е. надлежностите биле преземени од Британските регулаторни тела. По овие откритија за местење на Либор стапките следувале големи истраги за сите големи панел банки како и соодветни санкции.
Реформи на Либор
Реформите кои биле преземени се однесувале на повеќе прашања:
Неофит VI Цариградски
Неофит VI Цариградски — Вселенски патријарх во два наврати, од 1734 до 1740 и од 1743 до 1744 година.
Живот
Неофит е роден на Патмос, и кога митрополитот на Кајсери бил избран за патријарх под името Еремија III, тој бил избран да го наследи на местото митрополит во Кајсери. Како митрополит во Кајсери негов поважен ќин било да го возобнови во 1728 година манастиорот на Св. Јован во Кападокија.
Неговото патријархување не било одбележано со значајни настани и Неофит претежно се занимавал со манастирски прашања. Се допишувал со Никола Цинцендорф, реформаторот на Моравската црква, но не постигнал ништо значајно. По второто начелствување бил протеран на Патмос каде починал во февруари или март 1747 година.
Каменичка Река
Течение
Реката извира на планината Осогово, под врвот Руен, на надморска височина од 1.840 м. Нејзиното течение продолжува покрај рудникот Саса, низ селото Саса, покрај селото Моштица и низ градот Македонска Каменица. Реката се влева во Брегалница на надморска височина од 445 м, преку вештачкото езеро Калиманци, каде што се образува мала делта.
Хидрографија
Вкупната должина на реката изнесува 23 км. Сливното подрачје зафаќа површина од 115 км2 и припаѓа на Егејскиот речен слив. Реката извира на надморска височина од 1.840 м, а нејзиниот влив е на надморска височина од 445 м, така што релативниот пад изнесува 60‰.
Во водите на реката е потврдено присуството на голем број опасни и штетни хемиски елементи, како што се: алуминиум, цинк, кадмиум, кобалт, манган, никел, олово и железо. Средните количества на алуминиум, кобалт, никел и железо се под МДК за води со квалитет од I-II класа, средните количества на кадмиум, манган и олово се под МДК за води со квалитет од III-IV класа, а средното количество на цинк е со трипати повисока вредност од МДК за води со квалитет од III-IV класа.
Флора и фауна
Во тресетиштата околу изворите на реката е утврдено постоењето на неколку нови или ретки видови на дијатомејски алги од родот Евнотија.
Рударство
Покрај течението на реката е сместен рудникот „Саса“, а во долината на реката во тоа подрачје е сместено и истоименото јаловиште коешто е долго 1,5 км, широко 200 м и високо од 40-60 м.
Енергетика
Во близина на селото Саса, по течението на реката е изградена мала хидроелектрана со инсталирана моќност од 1.200 kW.
95. западен меридијан
95. западен меридијан — меридијан кој се протега од Северниот Пол преку Северноледениот Океан, Северна Америка, Мексиканскиот Залив, Средна Америка, Тихиот Океан, Јужниот Океан и Антарктикот до Јужниот Пол.
95. западен меридијан претставува голема кружница со 85. источен меридијан.
Места
Почнувајќи од Северниот Пол и тргнувајќи на југ кон Јужниот Пол, 95. западен меридијан поминува низ:
! scope="col" width="120" | Координати ! scope="col" | Држава, територија или море ! scope="col" | Белешки ! scope="row" style="background:#b0e0e6;" | Северноледен Океан ! scope="row" | 🇨🇦 ! scope="row" style="background:#b0e0e6;" | Масејов Залив ! scope="row" | 🇨🇦 ! scope="row" style="background:#b0e0e6;" | Хендриксенов Проток ! scope="row" | 🇨🇦 ! scope="row" style="background:#b0e0e6;" | Белчеров Канал ! scope="row" | 🇨🇦 ! scope="row" style="background:#b0e0e6;" | Квинс ! scope="row" | 🇨🇦 ! scope="row" style="background:#b0e0e6;" | Квинс ! scope="row" | 🇨🇦 ! scope="row" style="background:#b0e0e6;" | Париев Канал ! scope="row" | 🇨🇦 ! scope="row" style="background:#b0e0e6;" | Раев Проток ! scope="row" | 🇨🇦 ! scope="row" | 🇺🇸 ! scope="row" style="background:#b0e0e6;" | Шумско Езеро ! scope="row" | 🇺🇸 ! scope="row" style="background:#b0e0e6;" | Мексикански Залив ! scope="row" | 🇲🇽 ! scope="row" style="background:#b0e0e6;" | Тихи Океан ! scope="row" style="background:#b0e0e6;" | Јужен Океан ! scope="row" | Антарктик
Раќитоаса
Раќитоаса (Răchitoasa) — општина во округот Бакау во Романија. Се состои од петнаесет села.
Кирил II Цариградски
Кирил II Цариградски — Вселенски патријарх во три наврати во перидите 1633, од 1635 до 1636 и од 1638 до 1639 година.
NGC 3519
NGC 3519 — расеано ѕвездено јато во соѕвездието Кобилица, заведено во Новиот општ каталог на длабоконебесни тела.
Откривање
Објектот е откриен на 14 март 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3519 е од видот III2p. Видливиот сјај со голо око изнесува 7,7 m. NGC 3519 има само една позната привидна димензија, која изнесува 8'.
Астрономски податоци
Објектот е од епохата Ј2000.0.
Други поделби
Проучување на NGC 3519 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 449; додека во Каталогот на основни ѕвезди (GSC) е групиран под бројот 8958. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Користена литература
Astronomical Objects (RNGC)"". Tucson, Arizona:University of Arizona Press, 1973. (4016,0)
Меѓународен аеродром Скопје
Меѓународен аеродром Скопје, порано Аеродром „Александар Велики“ — Скопје, познат и како Аеродром Петровец (именуван по неговото најблиско село Петровец) и Аеродром Скопје — најголемиот и најпрометниот меѓународен аеродром во Македонија. Другиот е Аеродромот Свети Апостол Павле во Охрид.
На 27 декември 2006 година, македонската влада ги промени името на аеродромот, од „Аеродром Скопје“, во „Аеродром Александар Велики“. Ова преименување дополнително ги влоши грчко-македонски односи, бидејќи двете држави го сметаат Александар Македонски како свој.
Во последните години, аеродромот забележува одлични резултати, остварувајќи рекорден број на поминати патници низ него во 2015 година.
Во февруари 2018 година, премиерот Зоран Заев најавил дека во духот на помирувањето на Македонија со Грција ќе биде предложено аеродромот да биде преименуван во „Меѓународен аеродром Скопје“. Одлуката била официјално усвоена и објавена во Службениот весник на 14 февруари.
Историја
Првиот патнички авион кој слета на Аеродромот Скопје беше „Потез 29“ од француско производство, додека пак првиот лет беше на релација Белград-Скопје-Подгорица-Мостар-Сараево-Белград. Тој превезе 5 патници и 290 кг товар.
Во 1929 година била воспоставена авионска линија Солун-Скопје-Белград. Времето на тргнување било така планирано што на патниците и трговците од Солун им овозможувало заштеда на време. Авионите поаѓале во 7 часот наутро. Големиот жупан на Скопје, Антонио Вилдовиќ, во 1925 година, како вљубеник во воздухопловството и прв човек на власта, купил еден француски авион “Каљдран”, прв цивилен (спортски) авион во Кралството Југославија.
Прв пилот бил М. Јерошенко. Есента 1926 година бил одржан првиот аеромитинг со учество на воени авиони и пригодна програма. Секоја година се одржувале аеромитинзи во Зајчев рид и во стариот Аеродром. Посетителите на аеромитинзите за 30 динари можеле да пробаат да летаат со авион. Како куриозитет старите Скопјани го сметаат слетувањето на Еми Џонсон, една од првите жени-пилоти во светот, на скопскиот аеродром во 1930 година при нејзиното враќање од Австралија за Лондон. Во 1937 година во договор со авионското друштво „Аеропут“ и Сидна, Министерството за сообраќај воспоставило авионски сообраќај со Кралството и странство. Со оваа линија стасувал и весникот „Правда“ од Белград.
Првиот меѓународен лет се изврши во 1930 година на релација Виена-Грац-Загреб-Белград-Скопје-Солун.
По Втората светска војна, во 1946 година беше воспоставена линија на релација Белград-Скопје со 5-6 летови секој работен ден во неделата, со авион ДЦ-3 (23 седишта). Во 1951 година беше воспоставен лет на релација Белград-Скопје-Солун-Атина, а по три години Белград-Скопје-Истанбул.
Во 1963 година до катастрофалниот земјотрес и по проширувањето на градот потоа, аеродромот остана на истото место.
Во 1987 година се изгради новата терминална зграда на местото на стариот аеродром со забележително поголем капацитет. Во временскиот период 1993-95 година се заврши надворешната реконструкција и проширување.
Фактори кои имаа влијание на обемот на сообраќај на Аеродром Скопје во изминатите години:
Во структурата на сообраќајот, карактеристично е дека во периодот пред 10 години учеството на редовните линии во вкупниот број на операции бил 10% наспроти чартер линиите кои учествувале со дури 74%. Оттогаш наваму, редовните линии постојано се зголемуваат, а чартерите се намалуваат. На оддалеченост од 50 км не постои друг аеродром, а на оддалеченост од околу 100 км е аеродромот во Приштина, а на оддалеченост од 200 км се аеродромите во Солун, Охрид, Ниш, Тирана, Подгорица и Софија.
Избор на концесионер за реновирање на аеродромот
Како дел од прогресот кон членството на ЕУ, Република Македонија треба да изврши реформа на националниот сектор за воздухопловство. Една од клучните цели на оваа реформа е да се олесни можноста за учество на приватниот сектор во финансирањето, развојот, оперирањето и одржувањето на аеродромите во Република Македонија. Во овој контекст, Владата на Република Македонија, преку Министерството за транспорт и врски се обидува да ја подобри техничката и финансиска позиција на националниот аеродромски систем, кој се состои од аеродромот „Александар Велики“ – Скопје, „Св. Апостол Павле“– Охрид и изградба на новиот карго-аеродром во Штип. Проектот ќе вклучува: (I) управување, оперирањето и одржувањето на сите три аеродроми, (II) градежништво, набавка и изградба на нова терминална зграда и соодветната придружна инфраструктура на аеродромот „Александар Велики“ – Скопје, (III) реновирање на одредени капацитети на аеродромот „Св. Апостол Павле“ – Охрид и (IV) изградба на нов карго-аеродром во Штип. Турската компанија „TAV“ е единствената која достави понуда на тендерот за издавање на аеродромите „Александар Велики“ - Скопје и „Св. Апостол Павле“ - Охрид, и за изградба на карго-аеродром во Штип. Турската компанија „TAV“ е единствената која достави понуда на тендерот за издавање на аеродромите „Александар Велики“ - Скопје и „Св. Апостол Павле“ - Охрид, и за изградба на карго-аеродром во Штип.
Транспорт до аеродром
Такси превозот до Скопје(аеродромските такси возила и веќе резервираните такси возила се поевтини) не би требал да чини повеќе од 1,220 денари.
Има автобуска линија која го поврзува Скопје со аеродромот(со застанување кај Capitol Mall ,Железничката станица и Hotel Holiday Inn/City Centre).
221 (број)
221 (двесте дваесет и еден) — број и име на глифот што го претставува тој број. Тој е природен број што следи после бројот 220 а претходник на бројот 222.
Силовец
Силовец (словенечки: Silovec) — населба во Општина Брежице во источна Словенија. Областа е дел од историскиот регион Штаерска. Населбата сега е вклучена во Посавскиот статистички регион.
1134 Кеплер
1134 Кеплер — астероид, откриен од германскиот астроном Макс Волф на 25 септември 1929 година. Привременото име било 1929 SA, за подоцна да биде именуван по астрономот Јоханес Кеплер.
Дрво што крвави
Дрво што крвави - книга со избор од поезијата на Анте Поповски.
Содржина
Збирката содржи 121 песна, групирани во пет циклуси:
Опис на книгата
Книгата е објавена во 1991 година во едицијата „Македонска книжевност“, како заедничко издание на неколку издавачки куќи: „Детска радост“, „Наша книга“, „Македонска книга“, „Култура“ и „Мисла“. Изборот на песните го направил Санде Стојчевски, кој е автор и на поговорот со наслов „Поезија на (од) (со) страв и надеж - Поговор кон едно извишено поетско дело“. Книгата, со обем од 213 страници и димензии од 20 сантиметри, е испечатена во НИП „Нова Македонија“, РЕ Печатница. Каталогизацијата е направена во НУБ „Климент Охридски“ - Скопје, а книгата ја носи меѓународната ознака ISBN 86-7845-004-5.
Покраини во Виетнам
Виетнам се дели на 58 покраини (tỉnh) и 5 општини од ист степен како покраините (thành phố trực thuộc trung ương).
Покраините се делат на окрузи (huyện), покраински градови (thành phố trực thuộc tỉnh) и околиски градови (thị xã), кои пак се поделени на општински градови (thị trấn) или општини (xã).
Општините се поделени на рурални окрузи (huyện) и урбани окрузи (quận), поделени на реони (phường).